Euadné (dcéra Ifida)

Euadné alebo Euadna (starogr. Εὐάδνη – Euadné, ) je v gréckej mytológii dcéra hrdinu Ifida, manželka vojvodcu Kapanea.

Euadné sa v starovekom Grécku stala symbolom ženy, ktorá ostala svojmu manželovi oddaná až za hrob. Keď bol Kapaneus pri obliehaní Téb vo vojne tzv. Siedmi proti TébamApollodoros, Bibliotheca, 3,6,3. zabitý bleskom najvyššieho boha Dia,Statius, Thebais, 10, 883-939. prišla na jeho pohreb do Eleusíny a naposledy prejavila svoju veľkú lásku k nemu tak, že sa vrhla do plameňov jeho pohrebnej hranice, aby umrela a odišla s ním  do ríše mŕtvych.Apollodoros, Bibliotheca, 3,7,1.

Euadné a Kapaneus nezomreli bezdetní. Plodom ich lásky bol syn Sthenelos, ktorý sa potom s potomkami padlých bojovníkov vypravil znova proti nepokoreným Tébam, aby pomstil smrť svojho otca.Homér, Iliada, 4,401. Táto tzv. vojenská výprava Epigonov bola tentoraz už úspešná. Téby takmer bez strát dobyli a zničili. Neskôr bol účastníkom vojny proti Tróji, kde bol spolubojovníkom a priateľom argejského kráľa Dioméda.

 Referencie a bibliografia 

Kategória:Postavy gréckej mytológie